title: 96/91/EZ: Odluka Vijeća od 22. siječnja 1996. o odobrenju izmjene članka VII. Konvencije o ribarstvu i očuvanju živih resursa u Baltičkom moru i Malom i Velikom Beltu

text:
               04/Sv. 008

               HR

               Službeni list Europske unije

               103

         31996D0091

               L 021/69

               SLUŽBENI LIST EUROPSKE UNIJE

               22.01.1996.

         ODLUKA VIJEĆA
   od 22. siječnja 1996.
   o odobrenju izmjene članka VII. Konvencije o ribarstvu i očuvanju živih resursa u Baltičkom moru i Malom i Velikom Beltu
   (96/91/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 43., u vezi s prvim podstavkom članka 228. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Konvencija o ribarstvu i očuvanju živih resursa u Baltičkom moru i Malom i Velikom Beltu, potpisana u Gdanjsku 13. rujna 1973., izmijenjena Protokolom Konferencije predstavnika država ugovornih stranaka Konvencije, potpisanim u Varšavi 11. studenoga 1982.;
   budući da je Zajednica pristupila Konvenciji o ribarstvu i očuvanju živih resursa u Baltičkom moru i Malom i Velikom Beltu 18. ožujka 1984. (3);
   budući da su se pregovori održali tijekom 20. sjednice Međunarodne ribarske komisije za Baltičko more radi izmjene članka VII. navedene Konvencije, kako bi uspostavili bližu vezu između financijskih doprinosa ugovornih stranaka i veličine ribolovnih resursa koji su im dodijeljeni u skladu s Konvencijom;
   budući da predložena izmjena stupa na snagu 90 dana nakon što vlada depozitar primi obavijest o prihvaćanju te izmjene od svih ugovornih stranaka;
   budući da je, s obzirom na ribolovne mogućnosti koje pripadaju Zajednici u okviru Konvencije, u interesu Zajednice odobriti predloženu izmjenu,
   ODLUČILO JE:
   Članak 1.
   Zajednica ovim odobrava izmjene članka VII. Konvencije o ribolovu i očuvanju živih resursa u Baltičkom moru i tjesnacima Mali i Veliki Belt.
   Tekst izmjena priložen je ovoj Odluci.
   Članak 2.
   Ovim se predsjednik Vijeća ovlašćuje odrediti osobu ovlaštenu da obavijesti vladu depozitara o odobrenju Zajednice u skladu s člankom XVI. Konvencije.

      Sastavljeno u Bruxellesu 22. siječnja 1996.

            Za Vijeće

            Predsjednik

         W. LUCCHETTI

      (1)  SL C 252, 28.9.1995., str. 8.

      (2)  Mišljenje doneseno 15. prosinca 1995. (još nije objavljeno u Službenom listu).

      (3)  SL br L 237, 26.8.1983., str. 4.


title: Odluka Komisije (EU) 2016/2357 оd 19. prosinca 2016. o nepostojanju stvarne usklađenosti s Uredbom (EZ) br. 216/2008 Europskog parlamenta i Vijeća i njezinim provedbenim propisima u pogledu potvrda koje je izdala Helenska akademija za osposobljavanje u području zrakoplovstva (HATA) i dozvola iz dijela 66. koje su izdane na temelju tih potvrda (priopćeno pod brojem dokumenta C(2016) 8645)

text:
               21.12.2016

               HR

               Službeni list Europske unije

               L 348/72

         ODLUKA KOMISIJE (EU) 2016/2357
   оd 19. prosinca 2016.
   o nepostojanju stvarne usklađenosti s Uredbom (EZ) br. 216/2008 Europskog parlamenta i Vijeća i njezinim provedbenim propisima u pogledu potvrda koje je izdala Helenska akademija za osposobljavanje u području zrakoplovstva (HATA) i dozvola iz dijela 66. koje su izdane na temelju tih potvrda

         (priopćeno pod brojem dokumenta C(2016) 8645)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 11. stavak 2.,
   nakon savjetovanja s Odborom za sigurnost zračnog prometa,
   budući da:

               (1)

               Europska agencija za sigurnost zračnog prometa (dalje u tekstu „Agencija”) provela je u veljači 2014. inspekcijski nadzor radi utvrđivanja ispunjavanja standarda u području plovidbenosti (AIR.EL.02.2014) u Helenskom tijelu za civilno zrakoplovstvo (HCAA). Tijekom tog nadzora utvrđena je neusklađenost (nalaz razreda D) u skladu s Provedbenom uredbom Komisije (EU) br. 628/2013 (2) o metodama rada Agencije prilikom obavljanja inspekcijskog nadzora u području standardizacije i praćenju primjene pravila Uredbe (EZ) br. 216/2008 koja može utjecati na sigurnost ako se pravodobno ne ukloni.

               (2)

               Neusklađenost se odnosila na navodnu prijevaru povezanu s ispitima koje provodi organizacija za osposobljavanje u području održavanja (Helenska akademija za osposobljavanje u području zrakoplovstva (HATA)) odobrena u skladu s dijelom 147. s brojem odobrenja EL.147.0007. Sigurnosna pitanja postavljena su zbog mogućnosti da je osoblje koje izdaje potvrde za održavanje zrakoplova dobilo dozvolu iz dijela 66. na temelju potvrda o priznavanju koje je izdala HATA u skladu s Prilogom III. (dio 66.) Uredbi Komisije (EU) br. 1321/2014 o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (3) i to na osnovi navodnih prijevarnih aktivnosti te da se koristi ovlastima i otpušta zrakoplove u uporabu nakon održavanja a da za to nema potrebno osnovno znanje o zrakoplovstvu.

               (3)

               HCAA je 26. veljače 2014. trajno oduzela odobrenje HATA-i te obavijestila sva nadležna tijela država članica o tome da su potvrde o priznavanju koje je izdala HATA dobivene prijevarnim aktivnostima.

               (4)

               Agencija i HCAA usuglasile su 3. srpnja 2014. plan za korektivni postupak koji je među ostalim obuhvaćao istrage potvrda o priznavanju koje su nadležna tijela država članica upotrebljavala za izdavanje dozvola iz dijela 66. i potvrda o priznavanju koje još nisu upotrijebljene za izdavanje dozvola iz dijela 66.

               (5)

               Agencija je 9. prosinca 2014. izdala bilten s informacijama o sigurnosti (br. SIB-a: 2014-32) u kojem je obavijestila o mogućem sigurnosnom problemu povezanom s navodnom ispitnom prijevarom na HATA-i te preporučila konkretne mjere nadležnim tijelima država članica radi rješavanja te situacije.

               (6)

               Agencija je u travnju 2016. provela još jedan inspekcijski nadzor radi utvrđivanja ispunjavanja standarda u HCAA-i. Tijekom tog nadzora Agencija je pregledala usuglašeni plan za korektivni postupak i zaključila da HCAA nije mogla primjereno provesti dogovorene mjere prije dogovorenih rokova. Zbog toga je u svibnju 2016. u skladu s člankom 22. stavkom 3. Provedbene uredbe (EU) br. 628/2013 Agencija izdala dodatno izvješće HCAA-i.

               (7)

               Budući da HCAA nije provela dovoljno istraga HATA-e da bi se otkrila navodna prijevara koju je počinila ta organizacija i da nije potpuno istražila dozvole iz dijela 66. koje su izdane na temelju potvrda o priznavanju koje je izdala HATA, sigurnosna pitanja i dalje su aktualna. Postoje pitanja i u vezi s potvrdama o priznavanju za ispite osnovnog znanja o tehničkim modulima koje je izdala HATA (moduli 7, 11, 12, 13, 14, 15, 16, 17).

               (8)

               S obzirom na sve navedeno Agencija je od Komisije zatražila da osigura da se članak 11. stavak 1. Uredbe (EZ) br. 216/2008 prestane primjenjivati na potvrde o priznavanju za ispite osnovnog znanja o tehničkim modulima koje je izdala HATA i na dozvole iz dijela 66. koje su nadležna tijela država članica izdala na temelju tih potvrda o priznavanju. Osim toga, Agencija je izrazila mišljenje da bi ta nadležna tijela morala poduzeti primjerene korektivne i zaštitne mjere kako bi uklonila sigurnosne rizike.

               (9)

               U skladu s analizom koju je pripremila Agencija Komisija je zaključila da postoje sustavni nedostaci pri obavljanju zadaća povezanih sa sigurnosnim nadzorom i odgovornošću u HCAA-i zbog čega potvrde o priznavanju koje je izdala HATA nisu dovoljno pouzdane. Predmetna nadležna tijela stoga moraju poduzeti korektivne mjere kako bi se s obzirom na okolnosti osigurala odgovarajuća razina sigurnosti,

         DONIJELA JE OVU ODLUKU:
   Članak 1.
   Nepostojanje stvarne usklađenosti
   Sljedeći dokumenti nisu stvarno usklađeni s Uredbom (EZ) br. 216/2008 i njezinim provedbenim propisima:

               1.

               potvrde o priznavanju za ispite osnovnog znanja o tehničkim modulima koje je izdala Helenska akademija za osposobljavanje u području zrakoplovstva u skladu s točkom 147.A.145 podtočkom (a) podtočkom 4. i Dodatkom III. Prilogu IV. (dio 147.) Uredbi (EU) br. 1321/2014 koje predaje podnositelj zahtjeva kao prateću dokumentaciju za dozvolu iz dijela 66. koju izdaje nadležno tijelo u skladu s točkom 66.B.100 Priloga III. (dio 66.) toj Uredbi;

               2.

               dozvole za održavanje zrakoplova iz dijela 66. koje su izdala nadležna tijela u skladu s Prilogom III. (dio 66.) Uredbi (EU) br. 1321/2014 na temelju potvrda o priznavanju za ispite osnovnog znanja o tehničkim modulima koje je izdala HATA u skladu s točkom 147.A.145 podtočkom (a) podtočkom (4) i Dodatkom III. Prilogu IV. (dio 147.) te Uredbe.

         Članak 2.
   Korektivne mjere
   1.   Nadležna tijela koja su izdala dozvole iz dijela 66. na temelju potvrda o priznavanju za ispite osnovnog znanja o tehničkim modulima koje je izdala HATA provode u roku od tri mjeseca od datuma obavijesti o ovoj Odluci ponovnu ocjenu svake odgovarajuće dozvole iz dijela 66. uzimajući u obzir, a ne dovodeći u pitanje ovu Odluku, preporuke utvrđene u biltenu s informacijama o sigurnosti u njegovoj najnovijoj verziji (br. SIB-a: 2014-32) koji je izdala Agencija 9. prosinca 2014.
   2.   Nakon provedene ponovne ocjene nadležna tijela:

               (a)

               ograničavaju, privremeno ili trajno oduzimaju dozvolu iz dijela 66. u skladu s točkom 66.B.500 Priloga III. (dio 66.) ako je to opravdano u skladu s člankom 1.; i

               (b)

               u svakom slučaju dostavljaju Komisiji i Agenciji rezultate ponovne ocjene.

         Članak 3.
   Adresati i objava
   Ova je Odluka upućena državama članicama.
   Objavljuje se u Službenom listu Europske unije.

      Sastavljeno u Bruxellesu 19. prosinca 2016.

            Za Komisiju

         Violeta BULC

            Članica Komisije

      (1)  SL L 79, 19.3.2008., str. 1.

      (2)  Provedbena uredba Komisije (EU) br. 628/2013 od 28. lipnja 2013. o metodama rada Europske agencije za sigurnost zračnog prometa prilikom obavljanja inspekcijskog nadzora u području standardizacije i praćenju primjene pravila Uredbe (EZ) br. 216/2008 Europskog parlamenta i Vijeća te o stavljanju izvan snage Uredbe Komisije (EZ) br. 736/2006 (SL L 179, 29.6.2013., str. 46.).

      (3)  Uredba Komisije (EU) br. 1321/2014 od 26. studenoga 2014. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 362, 17.12.2014., str. 1.).


title: Odluka Vijeća (EU) 2015/2021 od 10. studenoga 2015. o utvrđivanju stajališta koje treba zauzeti u ime Europske unije na Ministarskoj konferenciji Svjetske trgovinske organizacije o pristupanju Republike Liberije Svjetskoj trgovinskoj organizaciji

text:
               12.11.2015

               HR

               Službeni list Europske unije

               L 295/44

         ODLUKA VIJEĆA (EU) 2015/2021
   od 10. studenoga 2015.
   o utvrđivanju stajališta koje treba zauzeti u ime Europske unije na Ministarskoj konferenciji Svjetske trgovinske organizacije o pristupanju Republike Liberije Svjetskoj trgovinskoj organizaciji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. te članak 207. stavak 4. prvi podstavak, u vezi s njegovim člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Vlada Republike Liberije podnijela je 13. lipnja 2007. zahtjev za pristupanje Marakeškom sporazumu o osnivanju Svjetske trgovinske organizacije („Marakeški sporazum”) u skladu s člankom XII. tog Sporazuma.

               (2)

               Dana 18. prosinca 2007. osnovana je Radna skupina za pristupanje Republike Liberije kako bi se postigao dogovor o uvjetima pristupanja koji su prihvatljivi za Republiku Liberiju i sve članice Svjetske trgovinske organizacije (WTO).

               (3)

               Komisija je u ime Unije dogovorila opsežan niz obveza koje Republika Liberija mora ispuniti za otvaranje tržišta u skladu sa smjernicama za pristupanje najmanje razvijenih zemalja koje je odredilo Glavno vijeće WTO-a i koje ispunjavaju zahtjeve Unije, uzimajući u obzir bilateralne trgovinske odnose s Republikom Liberijom u kontekstu partnerstva između EU-a i AKP-a.

               (4)

               Te su obveze sadržane u Protokolu o pristupanju Republike Liberije WTO-u („Protokol o pristupanju”).

               (5)

               Očekuje se da će pristupanje WTO-u imati pozitivan i dugotrajan učinak na postupak gospodarskih reformi i održivi razvoj u Republici Liberiji.

               (6)

               Protokol o pristupanju stoga bi trebalo odobriti.

               (7)

               Člankom XII. Marakeškog sporazuma predviđa se da se uvjeti pristupanja dogovaraju između države pristupnice i WTO-a te da uvjete pristupanja sa strane WTO-a odobrava Ministarska konferencija WTO-a. Člankom IV. stavkom 2. tog sporazuma predviđa se da u razdobljima između sastanaka Ministarske konferencije njezine zadaće obavlja Glavno vijeće WTO-a.

               (8)

               Primjereno je utvrditi stajalište koje treba zauzeti u ime Unije na Ministarskoj konferenciji Svjetske trgovinske organizacije o pristupanju Republike Liberije WTO-u,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije na Ministarskoj konferenciji Svjetske trgovinske organizacije o pristupanju Republike Liberije Svjetskoj trgovinskoj organizaciji jest da se pristupanje odobrava.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA


title: Odluka Vijeća od 10. listopada 2017. o donošenju stajališta Vijeća o nacrtu izmjene proračuna br. 5 Europske unije za financijsku godinu 2017.

text:
               17.10.2017

               HR

               Službeni list Europske unije

               C 348/4

         ODLUKA VIJEĆA
   od 10. listopada 2017.
   o donošenju stajališta Vijeća o nacrtu izmjene proračuna br. 5 Europske unije za financijsku godinu 2017.
   (2017/C 348/06)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2017. konačno je donesen 1. prosinca 2016. (2),

               —

               Komisija je 28. srpnja 2017. podnijela prijedlog koji sadrži nacrt izmjene proračuna br. 5 za opći proračun za financijsku godinu 2017.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 5 Europske unije za financijsku godinu 2017. doneseno je 10. listopada 2017.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

      Sastavljeno u Luxembourgu 10. listopada 2017.

            Za Vijeće

            Predsjednik

         T. TÕNISTE

      (1)  SL L 298, 26.10.2012., str. 1.

      (2)  SL L 51, 28.2.2017., str. 1.


title: Odluka Vijeća (EU) 2016/1744 od 20. rujna 2016. o sklapanju, u ime Europske unije, Sporazuma između Europske unije i Republike Perua o izuzeću od obveze posjedovanja vize za kratkotrajni boravak

text:
               30.9.2016

               HR

               Službeni list Europske unije

               L 264/27

         ODLUKA VIJEĆA (EU) 2016/1744
   od 20. rujna 2016.
   o sklapanju, u ime Europske unije, Sporazuma između Europske unije i Republike Perua o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. drugim podstavkom točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Komisija je u ime Europske unije u pregovorima dogovorila sporazum s Republikom Peruom o izuzeću od obveze posjedovanja vize za kratkotrajni boravak („Sporazum”).

               (2)

               U skladu s Odlukom Vijeća (EU) 2016/437 (2), Sporazum je potpisan i privremeno se primjenjuje od 15. ožujka 2016.

               (3)

               Sporazumom se osniva Zajednički odbor stručnjaka za upravljanje Sporazumom. Uniju u tom Zajedničkom odboru treba predstavljati Komisija, kojoj bi trebali pomagati predstavnici država članica.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Perua o izuzeću od obveze posjedovanja vize za kratkotrajni boravak odobrava se u ime Unije.
   Članak 2.
   Predsjednik Vijeća u ime Unije šalje obavijest predviđenu u članku 8. stavku 1. Sporazuma (5).
   Članak 3.
   Komisija, uz pomoć predstavnika država članica, predstavlja Uniju u Zajedničkom odboru stručnjaka koji je osnovan na temelju članka 6. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 20. rujna 2016.

            Za Vijeće

            Predsjednik

         I. KORČOK

      (1)  Suglasnost dana 5. srpnja 2016. (još nije objavljeno u Službenom listu).

      (2)  Odluka Vijeća (EU) 2016/437 od 10. ožujka 2016. o potpisivanju, u ime Europske unije, i privremenoj primjeni Sporazuma između Europske unije i Republike Perua o izuzeću od obveze posjedovanja vize za kratkotrajni boravak (SL L 78, 24.3.2016., str. 2.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Europskog parlamenta (EU) 2016/1572 od 28. travnja 2016. o zaključenju poslovnih knjiga Europskog policijskog ureda (Europol) za financijsku godinu 2014.

text:
               14.9.2016

               HR

               Službeni list Europske unije

               L 246/366

         ODLUKA EUROPSKOG PARLAMENTA (EU) 2016/1572
   od 28. travnja 2016.
   o zaključenju poslovnih knjiga Europskog policijskog ureda (Europol) za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog policijskog ureda za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog policijskog ureda za financijsku godinu 2014. s odgovorom Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Ured treba dobiti za izvršenje proračuna za financijsku godinu 2014. (05584/2016 – C8-0084/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskog ureda (Europola) (4), a posebno njezin članak 43.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0122/2016),

               1.

               utvrđuje da završni godišnji financijski izvještaji Europskog policijskog ureda odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europskog policijskog ureda za financijsku godinu 2014.;

               3.

               nalaže svojem predsjedniku da ovu Odluku proslijedi direktoru Europskog policijskog ureda, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 324.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 121, 15.5.2009., str. 37.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka (EU) 2016/34 Europskog parlamenta od 17. prosinca 2015. o osnivanju, ovlastima, brojčanom sastavu i trajanju mandata Istražnog odbora za mjerenje emisija u automobilskom sektoru

text:
               15.1.2016

               HR

               Službeni list Europske unije

               L 10/13

         ODLUKA (EU) 2016/34 EUROPSKOG PARLAMENTA
   od 17. prosinca 2015.
   o osnivanju, ovlastima, brojčanom sastavu i trajanju mandata Istražnog odbora za mjerenje emisija u automobilskom sektoru
   EUROPSKI PARLAMENT,

               —

               uzimajući u obzir zahtjev 283 zastupnika da se osnuje istraživački odbor radi istraživanja navodnih kršenja i nepravilnosti u primjeni zakonodavstva Unije pri mjerenju emisija u automobilskom sektoru,

               —

               uzimajući u obzir prijedlog Konferencije predsjednika,

               —

               uzimajući u obzir članak 226. Ugovora o funkcioniranju Europske unije,

               —

               uzimajući u obzir Odluku 95/167/EZ, Euratom, EZUČ Europskog parlamenta, Vijeća i Komisije od 19. travnja 1995. o detaljnim odredbama o izvršavanju prava Europskog parlamenta na istragu (1),

               —

               uzimajući u obzir Uredbu (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (2),

               —

               uzimajući u obzir Direktivu 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (3),

               —

               uzimajući u obzir Direktivu 2008/50/EZ Europskog parlamenta i Vijeća od 21. svibnja 2008. o kvaliteti zraka i čišćem zraku za Europu (4) te aktualne postupke zbog povrede obveza koje iz nje proizlaze,

               —

               uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (5),

               —

               uzimajući u obzir svoju Rezoluciju od 27. listopada 2015. o mjerenjima emisija u automobilskom sektoru (6), u kojoj poziva na temeljitu istragu uloge i odgovornosti Komisije i tijela država članica, vodeći računa između ostalog o problemima iznesenim u izvješću Zajedničkog istraživačkog centra Komisije iz 2011.,

               —

               uzimajući u obzir nacrt uredbe Komisije o izmjeni Uredbe (EZ) br. 692/2008 u pogledu emisija iz lakih osobnih i gospodarskih vozila (Euro 6) (D042120),

               —

               uzimajući u obzir mišljenje koje je 28. listopada 2015. dostavio Tehnički odbor – motorna vozila (TCMV) osnovan na temelju članka 40. stavka 1. Direktive 2007/46/EZ,

               —

               uzimajući u obzir članak 198. Poslovnika,

               1.

               odlučuje osnovati Istražni odbor kako bi istraživao navodna kršenja i nepravilnosti prilikom primjene zakonodavstva Unije pri mjerenju emisija u automobilskom sektoru, ne dovodeći u pitanje nadležnost nacionalnih sudova ili sudova Unije;

               2.

               odlučuje da je Istražni odbor zadužen za:

                           —

                           istraživanje navodnog neizvršavanja obveze Komisije iz članka 14. stavka 3. Uredbe (EZ) br. 715/2007 da preispituje cikluse ispitivanja koji se upotrebljavaju za mjerenje emisija te, ako više ne odgovaraju ili ne odražavaju emisije u stvarnim okolnostima, da ih prilagođava tako da na odgovarajući način odražavaju emisije koje stvarno nastaju u cestovnom prometu unatoč informacijama o ozbiljnom i stalnom prekoračenju graničnih vrijednosti emisija pri uobičajenoj uporabi vozila, što je u suprotnosti s obvezama navedenima u članku 5. stavku 1. Uredbe (EZ) br. 715/2007, uključujući izvješća Zajedničkog istraživačkog centra Komisije iz 2011. i 2013. godine te istraživanje Međunarodnog vijeća za čisti prijevoz (ICCT) provedeno u svibnju 2014.;

                           —

                           istraživanje navoda da Komisija i tijela država članica ne poduzimaju odgovarajuće i učinkovite mjere za nadgledanje provedbe i za samu provedbu izričite zabrane uređaja za ometanje, koja je predviđena u članku 5. stavku 2. Uredbe (EZ) br. 715/2007;

                           —

                           istraživanje navoda da Komisija nije pravovremeno uvela ispitivanja koja odražavaju emisije u stvarnim okolnostima i da nije donijela mjere za rješenje problema uporabe uređaja za ometanje, kao što je predviđeno u članku 5. stavku 3. Uredbe (EZ) br. 715/2007;

                           —

                           istraživanje navoda da države članice nisu donijele propise o učinkovitim, proporcionalnim i odvraćajućim sankcijama koji bi se primjenjivali na proizvođače u slučaju kršenja odredbi Uredbe (EZ) br. 715/2007, uključujući uporabu uređaja za ometanje, neomogućavanje pristupa informacijama i krivotvorenje rezultata homologacijskih ispitivanja tipa ili provjere sukladnosti u uporabi, kao što je propisano člankom 13. stavcima 1. i 2. te Uredbe;

                           —

                           istraživanje navoda da države članice nisu poduzele sve potrebne mjere kojima se jamči provedba odredbi o sankcijama za kršenje Uredbe (EZ) br. 715/2007, kao što je propisano člankom 13. stavkom 1. te Uredbe;

                           —

                           prikupljanje i analiziranje informacija kako bi se utvrdilo jesu li Komisija i države članice posjedovale dokaze o uporabi uređaja za ometanje prije nego što je Agencija za zaštitu okoliša Sjedinjenih Američkih Država 18. rujna 2015. izdala obavijest o kršenju;

                           —

                           prikupljanje i analiziranje informacija o provedbi odredbi Direktive 2007/46/EZ u državama članicama, a posebno provedbi njezina članka 12. stavka 1. i članka 30. stavaka 1., 3. i 4.;

                           —

                           prikupljanje i analiziranje informacija kako bi se utvrdilo jesu li Komisija i države članice posjedovale dokaze o uporabi uređaja za ometanje pri ispitivanjima emisije CO2;

                           —

                           daje prijedloge koje smatra potrebnima u tom pogledu;

               3.

               odlučuje da Istražni odbor predstavi privremeno izvješće u roku od šest mjeseci nakon što započne s radom i da podnese svoje konačno izvješće u roku od 12 mjeseci od početka svog rada;

               4.

               odlučuje da Istražni odbor broji 45 članova;

               5.

               nalaže svojem predsjedniku da ovu Odluku da na objavu u Službenom listu Europske unije.

      (1)  SL L 113, 19.5.1995., str. 1.

      (2)  SL L 171, 29.6.2007., str. 1.

      (3)  SL L 263, 9.10.2007., str. 1.

      (4)  SL L 152, 11.6.2008., str. 1.

      (5)  SL L 140, 5.6.2009., str. 1.

      (6)  Usvojeni tekstovi, P8_TA(2015)0375.


title: Odluka Vijeća (EU) 2016/1816 od 7. listopada 2016. o imenovanju člana Odbora regija, kojeg je predložila Kraljevina Nizozemska

text:
               14.10.2016

               HR

               Službeni list Europske unije

               L 278/44

         ODLUKA VIJEĆA (EU) 2016/1816
   od 7. listopada 2016.
   o imenovanju člana Odbora regija, kojeg je predložila Kraljevina Nizozemska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog nizozemske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2015/1573 (4)18. rujna 2015. g. R. E. (Ralpha) DE VRIESA zamijenio je g. J. A. (John) JORRITSMA u svojstvu člana.

               (2)

               Mjesto člana Odbora regija postalo je slobodno istekom mandata g. J. A. (Johna) JORRITSME,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

               —

               g. K. (Klaas) KIELSTRA, Gedeputeerde in de provincie Fryslân.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 7. listopada 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

      (4)  Odluka Vijeća (EU) 2015/1573 od 18. rujna 2015. o imenovanju četiriju nizozemskih članova i pet nizozemskih zamjenika članova Odbora regija (SL L 245, 22.9.2015., str. 10.).


title: Odluka Vijeća 2004/812/ZVSP od 19. srpnja 2004. o sklapanju Sporazuma između Europske unije i Republike Turske o sudjelovanju Republike Turske u policijskoj misiji Europske unije (EUPOL „Proxima” ) u bivšoj jugoslavenskoj republici Makedoniji

text:
               18/Sv. 1

               HR

               Službeni list Europske unije

               119

         32004D0812

               L 354/89

               SLUŽBENI LIST EUROPSKE UNIJE

         ODLUKA VIJEĆA 2004/812/ZVSP
   od 19. srpnja 2004.
   o sklapanju Sporazuma između Europske unije i Republike Turske o sudjelovanju Republike Turske u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 29. rujna 2003. usvojilo Zajedničku akciju 2003/681/ZVSP o policijskoj misiji Europske unije u bivšoj jugoslavenskoj republici Makedoniji (EUPOL „Proxima”) (1).

               (2)

               Članak 9. stavak 6. te Zajedničke akcije predviđa da se pojedinosti u pogledu sudjelovanja trećih zemalja uređuju sporazumom, u skladu s člankom 24. Ugovora o Europskoj uniji.

               (3)

               Odlukom Vijeća od 2. ožujka 2004. Predsjedništvo, kojem po potrebi pomaže glavni tajnik/visoki predstavnik, dobilo je ovlasti za otvaranje pregovora, te je u tim pregovorima postiglo Sporazum s Republikom Turskom o njezinom sudjelovanju u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji.

               (4)

               Sporazum bi stoga trebalo odobriti,

         ODLUČILO JE:
   Članak 1.
   Sporazum između Europske unije i Republike Turske o sudjelovanju Republike Turske u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća je ovlašten za imenovanje osobe koja će biti opunomoćena potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke od dana njezina donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 19. srpnja 2004.

            Za Vijeće

            Predsjednik

         P. H. DONNER

      (1)  SL L 249, 1.10.2003., str. 66.


title: 2007/451/EZ: Odluka Vijeća od 30. svibnja 2007. o odobrenju sklapanja Sporazuma između Europske zajednice i Vlade Ukrajine o trgovini određenim proizvodima od čelika

text:
               11/Sv. 062

               HR

               Službeni list Europske unije

               108

         32007D0451

               L 178/22

               SLUŽBENI LIST EUROPSKE UNIJE

               30.05.2007.

      ODLUKA VIJEĆA

   od 30. svibnja 2007.
   o odobrenju sklapanja Sporazuma između Europske zajednice i Vlade Ukrajine o trgovini određenim proizvodima od čelika
   (2007/451/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 133. u vezi s njegovim člankom 300. stavkom 2.,
   uzimajući u obzir prijedlog Komisije,
   budući da:

               (1)

               Sporazum o partnerstvu i suradnji između Europskih zajednica i njihovih država članica i Ukrajine (1) stupio je na snagu 1. ožujka 1998.

               (2)

               Trgovinu određenim proizvodima od čelika uređuje glava III. navedenog Sporazuma, osim njezinog članka 14. te odredbe sporazuma o dogovorima o količini.

               (3)

               Za godine od 1995. do 2001., trgovina određenim proizvodima od čelika bila je uređena sporazumima između stranaka, a u 2002., 2003. i do 19. studenoga 2004., posebnim dogovorima. Sljedeći Sporazum sklopljen je 19. studenoga 2004. i obuhvaćao je razdoblje do 31. prosinca 2004. Nakon toga, sklopljen je Sporazum koji je obuhvaćao razdoblje 2005. i 2006. godine.

               (4)

               Odlukom Vijeća od 13. studenoga 2006. (2), Komisija je ovlaštena da otvori pregovore u pogledu produljenja sporazuma o trgovini određenim proizvodima od čelika koje su sklopile Europska zajednica, s jedne strane i Ukrajina, s druge strane.

               (5)

               Nakon navedene Odluke, stranke su pregovarale o novom Sporazumu koji bi obuhvatio razdoblje do 31. prosinca 2007. i sljedećih godina.

               (6)

               Sporazum bi trebalo odobriti,

         ODLUČILO JE:
   Članak 1.
   1.   Ovim se odobrava Sporazum između Europske zajednice i Vlade Ukrajine o trgovini određenim proizvodima od čelika.
   2.   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu(-e) ovlaštenu(-e) potpisati Sporazum kako bi isti obvezivao Zajednicu.

      Sastavljeno u Bruxellesu 30. svibnja 2007.

            Za Vijeće

            Predsjednik

         F. MÜNTEFERING

      (1)  SL L 49, 19.2.1998., str. 3.

      (2)  14134/06 i 14135/06.


title: 2009/161/EZ: Odluka Vijeća od 25. rujna 2008. kojom se u ime Zajednice odobrava Prilog 8. Međunarodnoj konvenciji o usklađivanju graničnih kontrola robe

text:
               02/Sv. 019

               HR

               Službeni list Europske unije

               296

         32009D0161

               L 055/21

               SLUŽBENI LIST EUROPSKE UNIJE

               25.09.2008.

      ODLUKA VIJEĆA

   od 25. rujna 2008.
   kojom se u ime Zajednice odobrava Prilog 8. Međunarodnoj konvenciji o usklađivanju graničnih kontrola robe
   (2009/161/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s drugim podstavkom njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Međunarodna konvencija o usklađivanju graničnih kontrola robe iz 1982. („Konvencija”) odobrena je Uredbom Vijeća (EEZ) br. 1262/84 (1).

               (2)

               Člankom 22. Konvencije, u vezi s njezinim Prilogom 7., utvrđuje se da Upravni odbor za Konvenciju može predlagati i donositi izmjene Konvencije. Te izmjene treba prihvatiti, osim ako ugovorna stranka uloži prigovor u roku od 12 mjeseci od priopćenja Ujedinjenih naroda na predloženu izmjenu ugovornim strankama.

               (3)

               Odbor za unutrašnji prijevoz Gospodarske komisije Ujedinjenih naroda za Europu (UN/ECE) na zasjedanju u veljači 1999. odlučio je da Konvenciju treba revidirati tako da uključuje odredbe za olakšanje graničnog prijelaza vozila.

               (4)

               Radna skupina UN/ECE-a o carinskim pitanjima koja utječu na promet naknadno je izradila nacrte prijedloga kako bi se dodao novi Prilog 8. Konvenciji i dopunile postojeće odredbe.

               (5)

               Taj je Prilog donio Upravni odbor za Konvenciju u listopadu 2007. i kako nije bilo uloženih prigovora, Prilog je stupio na snagu 20. svibnja 2008.

               (6)

               Svrha je Priloga 8. Konvenciji olakšati međunarodnu trgovinu smanjivanjem, usklađivanjem i koordinacijom postupaka i formalnosti u vezi s graničnom kontrolom robe, posebno živih životinja i lako pokvarljive robe. Prilog 8. također namjerava poboljšati djelovanje graničnih prijelaza, kao i tehnička pitanja koja se odnose na uzajamno priznavanje međunarodnih pregleda vozila i potvrda o težini.

               (7)

               Olakšavanje međunarodne trgovine i uklanjanje tehničkih prepreka trgovini cilj je zajedničke trgovinske politike i zato potpada pod isključivu nadležnost Zajednice.

               (8)

               Stajalište Zajednice u vezi s predloženim izmjenama Konvencije odobreno je u srpnju 2005.

               (9)

               Izmjenu Konvencije stoga treba odobriti,

         ODLUČILO JE:
   Članak 1.
   Ovime se, u ime Zajednice, odobrava Prilog 8. Međunarodnoj konvenciji o usklađivanju graničnih kontrola robe.
   Tekst navedenoga Priloga priložen je ovoj Odluci.
   Članak 2.
   Ova se Odluka objavljuje u Službenom listu Europske unije.

      Sastavljeno u Bruxellesu 25. rujna 2008.

            Za Vijeće

            Predsjednica

         L. CHATEL

      (1)  SL L 126, 12.5.1984., str. 1.
   PRILOG 8. MEĐUNARODNOJ KONVENCIJI O USKLAĐIVANJU GRANIČNIH KONTROLA ROBE

      OLAKŠAVANJE POSTUPANJA PRI PRIJELAZU GRANICE ZA MEĐUNARODNI CESTOVNI PRIJEVOZ

   Članak 1.
   Načela
   Dopunjavanjem odredaba Konvencije, a posebno onih predviđenih Prilogom 1., postojećim Prilogom namjeravaju se odrediti mjere koje je potrebno provesti kako bi se olakšala postupanja pri prijelazu granice za međunarodni cestovni prijevoz.
   Članak 2.
   Olakšavanje viznih postupaka za profesionalne vozače
   1.   Ugovorne stranke trebaju nastojati olakšati postupke za odobravanje viza za profesionalne vozače angažirane u međunarodnom cestovnom prijevozu u skladu s najboljom nacionalnom praksom za sve podnositelje zahtjeva za vizu i nacionalnim imigracijskim pravilima kao i međunarodnim obvezama.
   2.   Ugovorne stranke suglasne su da će redovito razmjenjivati informacije o najboljim praksama u vezi s olakšavanjem viznih postupaka za profesionalne vozače.
   Članak 3.
   Međunarodni cestovni prijevoz
   1.   Kako bi se olakšalo međunarodno kretanje roba, ugovorne stranke moraju redovito i na usklađen i koordiniran način obavještavati sve stranke uključene u međunarodni cestovni prijevoz o važećim ili planiranim zahtjevima granične kontrole za međunarodni cestovni prijevoz, kao i o stvarnom stanju na granicama.
   2.   Ugovorne stranke nastoje prenijeti, u najvećoj mogućoj mjeri i ne samo za tranzitni promet, sve potrebne kontrolne postupke na mjesta polaska i odredišta robe koja se prevozi cestom kako bi se smanjili zastoji na graničnim prijelazima.
   3.   Pozivajući se posebno na članak 7. ove Konvencije, prednost imaju hitne pošiljke, npr. žive životinje i lako pokvarljiva roba. Prije svega, nadležne službe na graničnim prijelazima:

               i.

               poduzimaju potrebne mjere kako bi smanjile vrijeme čekanja za vozila odobrena po ATP-u koja prevoze lako pokvarljive prehrambene proizvode ili za vozila koja prevoze žive životinje, počevši od njihovog dolaska na granicu do njihovih regulatornih, upravnih, carinskih i sanitarnih kontrola;

               ii.

               osiguravaju da se zahtijevane kontrole navedene pod i. obavljaju što je brže moguće;

               iii.

               dopuštaju, koliko je moguće, rad potrebnih rashladnih jedinica vozila koja prevoze lako pokvarljive prehrambene proizvode u trenutku prelaženja granice, osim ako to nije moguće zbog zahtijevanog postupka kontrole;

               iv.

               surađuju, prije svega prethodnom razmjenom informacija, sa svojim kolegama u drugim ugovornim strankama kako bi ubrzali postupanja pri prijelazu granice za lako pokvarljive prehrambene proizvode i žive životinje, u slučaju da ti tereti podliježu sanitarnim inspekcijama.

         Članak 4.
   Pregled vozila
   1.   Ugovorne stranke, koje još nisu stranke Sporazuma o donošenju jednakih uvjeta za povremene tehničke preglede vozila na kotačima i uzajamno prepoznavanje takvih pregleda (1997.), trebale bi nastojati, u skladu s odgovarajućim nacionalnim i međunarodnim zakonima i propisima, olakšati prelazak cestovnih vozila preko granica prihvaćanjem Međunarodne potvrde o tehničkom pregledu kako je predviđeno ovim Sporazumom. Potvrda o tehničkom pregledu, kako je sadržana u Sporazumu od 1. siječnja 2004., sadržana je u Dodatku 1. ovom Prilogu.
   2.   Kako bi se utvrdilo koja su vozila odobrena po ATP-u, koja prevoze lako pokvarljive prehrambene proizvode, ugovorne stranke mogu upotrijebiti razlikovne oznake pričvršćene na odgovarajuću opremu i ATP potvrdu ili ploču odobrenja kako je predviđeno Sporazumom o Međunarodnom prijevozu lako pokvarljivih prehrambenih proizvoda i posebne opreme koja se koristi za takav prijevoz (1970.).
   Članak 5.
   Međunarodna potvrda o težini vozila
   1.   Kako bi se ubrzalo prelaženje granice, ugovorne stranke, u skladu s odgovarajućim nacionalnim i međunarodnim zakonima i propisima, trebale bi nastojati izbjeći ponavljanje postupaka vaganja vozila na graničnim prijelazima prihvaćanjem i uzajamnim priznavanjem Međunarodne potvrde o težini vozila sadržane u Dodatku 2. ovom Prilogu. Ako ugovorne stranke prihvate takve potvrde, ne vrše se daljnja mjerenja težine osim nasumičnih provjera i kontrola u slučaju navodnih nepravilnosti. Mjerenja težine vozila zapisana u tim potvrdama obavljaju se samo u državi podrijetla međunarodnog prijevoza. Rezultati tih mjerenja moraju biti propisno prikazani i potvrđeni u takvim potvrdama.
   2.   Svaka ugovorna stranka koja prihvaća Međunarodnu potvrdu o težini vozila, objavljuje popis svih postaja za vaganje u svojoj zemlji ovlaštenih u skladu s međunarodnim načelima, kao i sve izmjene toga popisa. Popis i bilo koja izmjena istoga šalju se izvršnom tajniku Gospodarske komisije Ujedinjenih naroda za Europu (UNECE) za raspodjelu svakoj ugovornoj stranci i međunarodnim organizacijama iz članka 2. Priloga 7. ovoj Konvenciji.
   3.   Minimalni zahtjevi za ovlaštene postaje za vaganje, načela za ovlaštenje i osnovne značajke postupaka vaganja koji se primjenjuju sadržani su u Dodatku 2. ovom Prilogu.
   Članak 6.
   Granični prijelazi
   Kako bi osigurale da se zahtijevane formalnosti na graničnim prijelazima pojednostavne i ubrzaju, ugovorne stranke ispunjavaju, u najvećoj mogućoj mjeri, sljedeće minimalne zahtjeve za granične prijelaze otvorene za međunarodni promet robom:

               i.

               objekti koji omogućuju zajedničku kontrolu između susjednih država (one-stop tehnologija), 24 sata na dan, kad god to opravdavaju potrebe trgovine i u skladu s propisima cestovnog prometa;

               ii.

               odvajanje prometa za različite vrste prometa na obje strane granice što omogućuje davanje prednosti vozilima pod pokrićem valjane međunarodne carinske provozne isprave ili koja prevoze žive životinje ili lako pokvarljive prehrambene proizvode;

               iii.

               kontrolna područja izvan staze za nasumične preglede tereta i vozila;

               iv.

               odgovarajuća parkirna mjesta i terminali;

               v.

               primjerene higijenske, socijalne i telekomunikacijske aplikacije za vozače;

               vi.

               poticanje otpremnika da na graničnim prijelazima uspostave odgovarajuću opremu s namjerom pružanja usluga prijevoznicima na konkurentnoj osnovi.

         Članak 7.
   Mehanizam izvještavanja
   U vezi s člancima 1. do 6. ovog Priloga, izvršni tajnik Gospodarske komisije Ujedinjenih naroda za Europu (UNECE) svake druge godine vrši pregled među ugovornim strankama o napretku u vezi s poboljšanjem postupanja pri prijelazu granice u njihovim državama.
   Dodatak 1. Prilogu 8. Konvenciji

      MEĐUNARODNA POTVRDA O TEHNIČKOM PREGLEDU
       (1)

   U skladu sa Sporazumom o donošenju jednakih uvjeta za povremene tehničke preglede vozila na kotačima i uzajamno prepoznavanje takvih pregleda (1997.), koji je stupio na snagu 27. siječnja 2001.

               1.

               Akreditirani centri za tehničke preglede odgovorni su za provođenje inspekcijskih testova, izdavanje odobrenja usklađenosti s inspekcijskim zahtjevima odgovarajućeg (odgovarajućih) pravila priloženih Bečkom sporazumu iz 1997. te određivanje krajnjeg roka za sljedeći pregled, koji mora biti naveden u retku br. 12.5 Međunarodne potvrde o tehničkom pregledu, čiji je obrazac prikazan dalje u tekstu.

               2.

               Međunarodna potvrda o tehničkom pregledu sadrži podatke navedene dalje u tekstu. Može biti knjižica formata A6 (148 × 105 mm), sa zelenim koricama i bijelim unutarnjim stranicama ili list zelenoga i bijeloga papira formata A4 (210 × 197) presavijenog u format A6 na takav način da odsjek koji sadrži razlikovnu oznaku države ili Ujedinjenih naroda čini prednju stranu presavijene potvrde.

               3.

               Stavke u potvrdi i njihov sadržaj tiskaju se na nacionalnom jeziku ugovorne stranke koja izdaje potvrdu zadržavanjem numeracije.

               4.

               Periodična inspekcijska izvješća koja upotrebljavaju ugovorne stranke Sporazuma mogu se koristiti kao alternativa. Njihov se uzorak šalje glavnome tajniku Ujedinjenih naroda za informacije ugovornim strankama.

               5.

               Napisani rukom, natipkani ili računalno napisani unosi na Međunarodnoj potvrdi o tehničkom pregledu koje vrše samo nadležna tijela, moraju biti na latinici.

      (1)  Počevši od 1. siječnja 2004.
   Dodatak 2. Prilogu 8. Konvenciji

      MEĐUNARODNA POTVRDA O TEŽINI VOZILA

               1.

               Cilj je međunarodne potvrde o težini vozila (IVWC-a) olakšati postupanja pri prijelazu granice i, posebno, izbjeći ponavljanje mjerenja težine cestovnih vozila za prijevoz robe na putu u državno područje ugovornih stranaka. Propisno ispunjene potvrde, prihvaćene od strane ugovornih stranaka, nadležna tijela ugovornih stranaka prihvaćaju kao potvrde s valjanim mjerenjima težine. Nadležna tijela suzdržavaju se od zahtijevanja dodatnih mjerenja težine osim nasumičnih provjera i kontrola u slučaju navodnih nepravilnosti.

               2.

               Međunarodna potvrda o težini vozila, koja mora biti u skladu s uzorkom prikazanim niže u ovome Dodatku, izdaje se i upotrebljava pod nadzorom imenovanog vladinog tijela u svakoj ugovornoj stranci koja prihvaća takve potvrde u skladu s postupkom opisanim u priloženoj potvrdi.

               3.

               Uporaba potvrde za prijevoznike nije obvezna.

               4.

               Ugovorne stranke, koje prihvaćaju takve potvrde, odobravaju ovlaštenim postajama za vaganje da, zajedno s prijevoznikom/vozačem cestovnog motornog vozila, ispune Međunarodnu potvrdu o težini vozila u skladu s minimalnim zahtjevima:

                           (a)

                           Postaje za vaganje moraju biti opremljene potvrđenim instrumentima za vaganje. Za obavljanje mjerenja težine, ugovorne stranke koje prihvaćaju takve potvrde mogu odabrati metodu i instrumente koje smatraju prikladnima. Ugovorna stranka koja prihvaća takve potvrde osigurava sposobnost postaja za vaganje, na primjer, akreditacijom ili postupkom ocjenjivanja i osigurava uporabu odgovarajućih instrumenata za vaganje, kvalificiranog osoblja te postojanje propisno dokumentiranih sustava kontrole i testnih postupaka.

                           (b)

                           Postaje za vaganje i njihovi instrumenti moraju se dobro održavati. Instrumenti se moraju redovito potvrđivati i plombirati od strane odgovarajućih tijela odgovornih za težinu i mjere. Instrumenti za mjerenje, njihove najviše dopuštene pogreške i uporaba moraju bitu u skladu s preporukama koje izdaje Međunarodna organizacija za zakonsko mjeriteljstvo (OIML).

                           (c)

                           Postaje za vaganje moraju biti opremljene instrumentima za vaganje koji odgovaraju ili:

                                       —

                                       OIML Preporuci R 76 „Neautomatski instrumenti za vaganje” razred točnosti III. ili bolji, ili

                                       —

                                       OIML Preporuci R 134 „Automatski instrumenti za vaganje cestovnih vozila u pokretu”, razred točnosti 2. ili bolji, više vrijednosti pogrešaka mogu se primjenjivati u slučaju mjerenja pojedinačnih osovina.

               5.

               U iznimnim slučajevima i posebno ako postoji sumnja na nepravilnost, ili na zahtjev prijevoznika/vozača odgovarajućega cestovnog vozila, nadležna tijela mogu ponovno izvagati vozilo. Ako postaja za vaganje izvede nekoliko nepravilnih mjerenja, a to opaze nadzorna tijela u ugovornoj stranci koja prihvaća takve potvrde, nadležna tijela države u kojoj je postaja za vaganje poduzimaju odgovarajuće mjere kako bi osigurala da se takvi događaji ne bi ponovili.

               6.

               Uzorak potvrde može se prikazati na bilo kojem jeziku ugovornih stranaka koje prihvaćaju takve potvrde pod uvjetom da se ne mijenja oblik potvrde i položaj stavki u njoj.

               7.

               Svaka ugovorna stranka koja prihvaća takve potvrde, objavljuje popis svih postaja za vaganje u svojoj državi ovlaštenih u skladu s međunarodnim načelima, kao i sve izmjene toga popisa. Popis i bilo koja izmjena istoga šalje se izvršnom tajniku Gospodarske komisije Ujedinjenih naroda za Europu (UNECE) za raspodjelu svakoj ugovornoj stranci i međunarodnim organizacijama iz članka 2. Priloga 7. ovoj Konvenciji.

               8.

               (Prijelazna odredba) Kako je trenutačno vrlo malo postaja za vaganje opremljeno instrumentima za mjerenje koji mogu izmjeriti težinu pojedinačnih osovina ili skupine osovina, ugovorne stranke, koje prihvaćaju takve potvrde suglasne su da će, tijekom prijelaznog razdoblja koje ističe 12 mjeseci nakon stupanja na snagu ovog Priloga, mjerenje bruto težine vozila, kako je predviđeno pod stavkom 7.3 u Međunarodnoj potvrdi o težini vozila, biti dostatno i prihvaćeno od strane nadležnih državnih tijela.

      PRIVITAK

      MEĐUNARODNOJ POTVRDI O TEŽINI VOZILA (IVWC-u)

      Skice vrsta cestovnih vozila za prijevoz robe kako se zahtijeva pod točkom 7.1 IVWC-a

                  Br.

                  Cestovna vozila za prijevoz robe

                  Vrsta vozila

               * označuje prvu alternativnu konfiguraciju osovine
               ** označuje drugu alternativnu konfiguraciju osovine

                  Razdaljina između osovina (m)
                   (1)

                  I.   TERETNA VOZILA

                  1

                  A2

                  D < 4.0

                  2

                  A2*

                  D ≥ 4.0

                  3

                  A3

                  4

                  A4

                  5

                  A3*

                  6

                  A4*

                  7

                  A5

                  II.   KOMBINIRANA VOZILA

                  1

                  A2 T2

                  2

                  A2 T3

                  3

                  A3 T2

                  4

                  A3 T3

                  5

                  A3 T3*

                  6

                  A2 C2

                  7

                  A2 C3

                  8

                  A3 C2

                  9

                  A3 C3

                  10

                  A2 C1

                  11

                  A3 C1

                  III.   ZGLOBNA VOZILA

               1

               s 3 osovine

                  A2 S1

               2

               s 4 osovine (jednostruke ili tandem)

                  A2 S2

                  D ≤ 2.0

                  A2 S2*

                  D > 2.0

                  A3 S1

               3

               s 5 ili 6 osovina (jednostruke, tandem, trostruke)

                  A2 S3

                  A2 S3*

                  A2 S3**

                  A3 S2

                  D ≤ 2.0

                  A3 S2*

                  D > 2.0

                  A3 S3

                  A3 S3*

                  A3 S3**

                  Bez skice

                  An Sn

      (1)  Ako nije potrebno, nije navedena specifikacija


2013/584/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za lijekove za financijsku godinu 2011.


title: 2009/1005/EZ: Odluka Europskog parlamenta i Vijeća od 17. prosinca 2009. o izmjeni Međuinstitucionalnog sporazuma od 17. svibnja 2006. o proračunskoj disciplini i dobrom financijskom upravljanju u odnosu na višegodišnji financijski okvir – financiranje projekata u području energetike u okviru Europskog plana gospodarskog oporavka

text:
               01/Sv. 007

               HR

               Službeni list Europske unije

               208

         32009D1005

               L 347/26

               SLUŽBENI LIST EUROPSKE UNIJE

               17.12.2009.

      ODLUKA EUROPSKOG PARLAMENTA I VIJEĆA

   od 17. prosinca 2009.
   o izmjeni Međuinstitucionalnog sporazuma od 17. svibnja 2006. o proračunskoj disciplini i dobrom financijskom upravljanju u odnosu na višegodišnji financijski okvir – financiranje projekata u području energetike u okviru Europskog plana gospodarskog oporavka
   (2009/1005/EZ)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Međuinstitucionalni sporazum između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (1), a posebno njegovu točku 21., točku 22. prvi i drugi podstavak i točku 23.,
   uzimajući u obzir prijedlog Komisije,
   budući da:

               (1)

               Na sastanku mirenja u vezi s proračunom 18. studenoga 2009., Europski parlament, Vijeće i Komisija suglasili su se o načinima pružanja dodatnog financiranja projekata u području energetike i širokopojasnog Interneta, u okviru Europskog plana gospodarskog oporavka, kao i ulaganjima za jačanje aktivnosti u vezi s "novim izazovima" definiranima u kontekstu procjene srednjoročne reforme zajedničke poljoprivredne politike iz 2003. (zdravstveni pregled) (2). Kao prvi korak, financiranje zahtijeva reviziju višegodišnjeg financijskog okvira za razdoblje 2007. - 2013. u skladu s točkama 21., 22., i 23. Međuinstitucionalnog sporazuma, kako bi se gornja granica za odobrena sredstva za preuzimanje obveza iz podnaslova 1.a za 2010. godinu povećala za 1 779 milijuna eura prema sadašnjim cijenama.

               (2)

               Povećanje gornje granice za podnaslov 1.a za 2010. godinu u potpunosti će se kompenzirati smanjenjem gornje granice za odobrena sredstva za preuzimanje obveza iz naslova 1.a, 1.b, 3.a i 5. za 2009., kao i gornje granice za odobrena sredstva za preuzimanje obveza iz naslova 1.a, 2. i 5. za 2010.

               (3)

               Kako bi se održao odgovarajući odnos između obveza i plaćanja, prilagoditi će se godišnje gornje granice za odobrena sredstva za plaćanja. Prilagodbe će biti neutralne.

               (4)

               Prilog I. Međuinstitucionalnom sporazumu o proračunskoj disciplini i dobrom financijskom upravljanju trebalo bi stoga na odgovarajući način izmijeniti (3),

         ODLUČILI SU:
   Jedini članak
   Prilog I. Međuinstitucionalnom sporazumu o proračunskoj disciplini i dobrom financijskom upravljanju zamjenjuje se Prilogom ovoj Odluci.

      Sastavljeno u Strasbourgu 17. prosinca 2009.

            Za Europski parlament

            Predsjednik

         J. BUZEK

            Za Vijeće

            Predsjednik

         H. LINDBLAD

      (1)  SL C 139, 14.6.2006., str. 1.

      (2)  COM (2008) 800, COM (2008) 859, COM (2009) 171 i SL L 132, 29.5.2009., str. 8.

      (3)  U tu svrhu, podaci iz gore navedenog sporazuma preračunani su u cijene iz 2004.
   PRILOG

      FINANCIJSKI OKVIR 2007. - 2013.

               (u milijunima EUR – stalne cijene iz 2004.)

               Odobrena sredstva za preuzimanje obveza

               2007.

               2008.

               2009.

               2010.

               2011.

               2012.

               2013.

               Ukupno
               2007.-2013.

                              1.

                           Održivi rast

                  50 865

                  53 262

                  55 879

                  56 435

                  55 400

                  56 866

                  58 256

                  386 963

                           1.a

                           Konkurentnost za rast i zapošljavanje

               8 404

               9 595

               12 018

               12 580

               11 306

               12 122

               12 914

               78 939

                           1.b

                           Kohezija za rast i zapošljavanje

               42 461

               43 667

               43 861

               43 855

               44 094

               44 744

               45 342

               308 024

                              2.

                           Zaštita i upravljanje prirodnim resursima

                  51 962

                  54 685

                  51 023

                  53 238

                  52 528

                  51 901

                  51 284

                  366 621

               od čega: rashodi vezani za tržište i izravna plaćanja

               43 120

               42 697

               42 279

               41 864

               41 453

               41 047

               40 645

               293 105

                              3.

                           Građanstvo, sloboda, sigurnost i pravda

                  1 199

                  1 258

                  1 375

                  1 503

                  1 645

                  1 797

                  1 988

                  10 765

                           3.a

                           Sloboda, sigurnost i pravda

               600

               690

               785

               910

               1 050

               1 200

               1 390

               6 625

                           3.b

                           Građanstvo

               599

               568

               590

               593

               595

               597

               598

               4 140

                              4.

                           EU kao globalni sudionik

                  6 199

                  6 469

                  6 739

                  7 009

                  7 339

                  7 679

                  8 029

                  49 463

                              5.

                           Uprava
                            (1)

                  6 633

                  6 818

                  6 816

                  6 999

                  7 255

                  7 400

                  7 610

                  49 531

                              6.

                           Naknade

                  419

                  191

                  190

                  800

                  UKUPNA ODOBRENA SREDSTVA ZA PREUZIMANJE OBVEZA

                  117 277

                  122 683

                  122 022

                  125 184

                  124 167

                  125 643

                  127 167

                  864 143

               kao postotak BND-a

               1,08 %

               1,09 %

               1,06 %

               1,06 %

               1,03 %

               1,02 %

               1,01 %

               1,048 %

                  UKUPNA ODOBRENA SREDSTVA ZA PLAĆANJA

                  115 142

                  119 805

                  109 091

                  119 245

                  116 884

                  120 575

                  119 784

                  820 526

               kao postotak BND-a

               1,06 %

               1,06 %

               0,95 %

               1,01 %

               0,97 %

               0,98 %

               0,95 %

               1,00 %

               Raspoloživa razlika

               0,18 %

               0,18 %

               0,29 %

               0,23 %

               0,27 %

               0,26 %

               0,29 %

               0,24 %

               Gornja granica vlastitih sredstava kao postotak BND-a

               1,24 %

               1,24 %

               1,24 %

               1,24 %

               1,24 %

               1,24 %

               1,24 %

               1,24 %

      (1)  Izdaci za mirovine uključeni u gornju granicu za ovaj naslov izračunavaju se umanjeno za doprinose za osoblje prema relevantnom sustavu, do iznosa od 500 milijuna eura prema cijenama iz 2004. za razdoblje 2007. - 2013.


title: 2011/728/EU: Odluka Europske središnje banke od 31. listopada 2011. o izmjeni Odluke ESB/2010/15 o upravljanju kreditima EFSF-a državama članicama čija je valuta euro i o izmjeni Odluke ESB/2010/31 o otvaranju računa za obradu plaćanja povezanih s kreditima EFSF-a državama članicama čija je valuta euro (ESB/2011/16)

text:
               01/Sv. 005

               HR

               Službeni list Europske unije

               297

         32011D0016

               L 289/35

               SLUŽBENI LIST EUROPSKE UNIJE

               31.10.2011.

      ODLUKA EUROPSKE SREDIŠNJE BANKE

   od 31. listopada 2011.
   o izmjeni Odluke ESB/2010/15 o upravljanju kreditima EFSF-a državama članicama čija je valuta euro i o izmjeni Odluke ESB/2010/31 o otvaranju računa za obradu plaćanja povezanih s kreditima EFSF-a državama članicama čija je valuta euro
   (ESB/2011/16)
   (2011/728/EU)
   IZVRŠNI ODBOR EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegove članke 17. i 21.,
   budući da:

               (1)

               Odlukom ESB/2010/15 od 21. rujna 2010. o upravljanju kreditima EFSF-a državama članicama čije je valuta euro (1) utvrđuju se odredbe o otvaranju gotovinskog računa kod Europske središnje banke (ESB) uime Europskog društva za financijsku stabilnost (EFSF) za provedbu ugovora o kreditima (dalje u tekstu „ugovori o kreditima”) u sklopu Okvirnog sporazuma o EFSF-u, koji je stupio na snagu 4. kolovoza 2010. (dalje u tekstu „Okvirni sporazum o EFSF-u”).

               (2)

               Odlukom ESB/2010/31 od 20. prosinca 2010. o otvaranju računa za obradu plaćanja povezanih s kreditima EFSF-a državama članicama čija je valuta euro (2) utvrđuju se odredbe o otvaranju gotovinskih računa kod ESB-a uime nacionalne središnje banke dotične države članice zajmoprimca za provedbu ugovora o kreditima u sklopu Okvirnog sporazuma o EFSF-u.

               (3)

               Okvirni sporazum o EFSF-u izmijenjen je Dodatnim sporazumom o izmjenama koji je stupio na snagu 18. listopada 2011. Izmjenama Okvirnog sporazuma o EFSF-u uspostavljeni su dodatni instrumenti koje EFSF može upotrijebiti za osiguravanje financijske potpore. U skladu sa stavkom 2. preambule i člankom 2. stavkom 1. izmijenjenog Okvirnog sporazuma o EFSF-u, EFSF može odobriti isplatu kredita, instrumente opreza, instrumente za financiranje dokapitalizacije financijskih institucija u državi članici europodručja (preko kredita vladama tih država članica, uključujući države koje nisu uključene u program), instrumente za kupnju obveznica na sekundarnim tržištima ili instrumente za kupnju obveznica na primarnom tržištu (svi ti instrumenti čine „financijsku pomoć”) koji se osiguravaju na temelju ugovora o financijskoj pomoći (dalje u tekstu „ugovori o financijskoj pomoći”). Ugovori o kreditima mogu ostati na snazi i nakon stupanja na snagu izmijenjenog Okvirnog sporazuma o EFSF-u.

               (4)

               Odluke ESB/2010/15 i ESB/2010/31 bi trebalo stoga na odgovarajući način izmijeniti,

         DONIO JE OVU ODLUKU:
   Članak 1.
   Odluka ESB/2010/15 mijenja se kako slijedi:

               (1)

               Članak 2. zamjenjuje se sljedećim:
               „Članak 2.
               Prihvaćanje plaćanja na gotovinskom računu
               ESB prihvaća plaćanja u korist i na teret gotovinskog računa otvorenog uime EFSF-a samo ako se ta plaćanja obavljaju u vezi s ugovorima o kreditima ili ugovorima o financijskoj pomoći.”;

               (2)

               Članak 4. zamjenjuje se sljedećim:
               „Članak 4.
               Stanje na gotovinskom računu
               Stanje na gotovinskom računu otvorenom uime EFSF-a nakon obavljanja plaćanja povezanih s pojedinim ugovorom o kreditu ili ugovorom o financijskoj pomoći ne smije biti pozitivno, a na taj gotovinski račun ne smiju se prenositi sredstva prije dana kada treba obaviti plaćanja povezana s pojedinim ugovorom o kreditu ili ugovorom o financijskoj pomoći. Stanje na gotovinskom računu otvorenom uime EFSF-a ne smije nikada biti negativno. Stoga se s gotovinskog računa otvorenog uime EFSF-a ne smiju izvršavati plaćanja čiji iznos premašuje pozitivno stanje na tom računu.”

         Članak 2.
   Odluka ESB/2010/31 mijenja se kako slijedi:

               (1)

               Članak 1. zamjenjuje se sljedećim:
               „Članak 1.
               Otvaranje gotovinskih računa
               ESB može na zahtjev NSB-a države članice zajmoprimca otvarati gotovinske račune uime tog NSB-a za obradu plaćanja povezanih s ugovorom o kreditu ili ugovorom o financijskoj pomoći (dalje u tekstu „gotovinski račun NSB-a”).”;

               (2)

               Članak 2. zamjenjuje se sljedećim:
               „Članak 2.
               Prihvaćanje plaćanja na gotovinskim računima
               Gotovinski račun NSB-a upotrebljava se samo za obradu plaćanja povezanih s ugovorom o kreditu ili ugovorom o financijskoj pomoći.”

         Članak 3.
   Stupanje na snagu
   Ova Odluka stupa na snagu 2. studenoga 2011.

      Sastavljeno u Frankfurtu na Majni 31. listopada 2011.

            Predsjednik ESB-a

         Jean-Claude TRICHET

      (1)  SL L 253, 28.9.2010., str. 58.

      (2)  SL L 10, 14.1.2011., str. 7.


title: 2009/698/EZ: Odluka Komisije od 4. rujna 2009. o prekidu antidampinškog postupka u vezi s uvozom varenih cijevi i šupljih profila kvadratnog ili pravokutnog poprečnog presjeka od željeza, osim lijevanog željeza, ili čelika, osim nehrđajućeg čelika, podrijetlom iz Bjelarusa, Turske i Ukrajine

text:
               11/Sv. 131

               HR

               Službeni list Europske unije

               225

         32009D0698

               L 237/34

               SLUŽBENI LIST EUROPSKE UNIJE

         ODLUKA KOMISIJE
   od 4. rujna 2009.
   o prekidu antidampinškog postupka u vezi s uvozom varenih cijevi i šupljih profila kvadratnog ili pravokutnog poprečnog presjeka od željeza, osim lijevanog željeza, ili čelika, osim nehrđajućeg čelika, podrijetlom iz Bjelarusa, Turske i Ukrajine
   (2009/698/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 9.,
   nakon savjetovanja sa Savjetodavnim odborom,
   budući da
   1.   POSTUPAK

   1.1.   Pokretanje postupka

               (1)

               Komisija je 13. studenoga 2008. na temelju članka 5. Osnovne uredbe putem obavijesti objavljene u Službenom listu Europske unije
                   (2) („obavijest o pokretanju postupka”) najavila pokretanje antidampinškog postupka u vezi s uvozom varenih cijevi i šupljih profila kvadratnog ili pravokutnog presjeka od željeza, osim lijevanog željeza, ili čelika, osim nehrđajućeg („šuplji profil”), podrijetlom iz Bjelarusa, Turske i Ukrajine („odnosne zemlje”) u Zajednicu.

               (2)

               Postupak je pokrenut na temelju pritužbe koju je 29. rujna 2008. podnio Odbor za zaštitu industrije varenih čeličnih cijevi Europske unije („podnositelj pritužbe”) u ime proizvođača koji predstavljaju većinski udio, u ovom slučaju više od 25 % ukupne proizvodnje šupljih profila u Zajednici. Pritužba je sadržavala dokaze prima facie o dampingu šupljih profila podrijetlom iz odnosnih zemalja i materijalnoj šteti koja iz njega proizlazi, što je smatrano dostatnim kako bi se opravdalo pokretanje postupka.

         1.2.   Odnosne stranke i posjeti radi provjere

               (3)

               Komisija je o pokretanju postupka službeno obavijestila podnositelja pritužbe, sve poznate proizvođače iz Zajednice, uvoznike/trgovce i korisnike za koje se zna da se na njih odnosi ispitni postupak, proizvođače izvoznike, njihova udruženja i tijela odnosnih zemalja kao i poznate proizvođače istovjetnog proizvoda u predviđenoj analognoj zemlji (SAD-u). Zainteresirane stranke dobile su priliku iznijeti svoje stavove u pisanom obliku i zatražiti raspravu u roku određenom u obavijesti o pokretanju postupka. Svim zainteresiranim strankama koje su to tražile te su pokazale da postoje posebni razlozi da ih se sasluša, odobrena je rasprava.

               (4)

               Kako bi proizvođačima izvoznicima u Bjelarusu omogućila dostavljanje zahtjeva za primjenu individualnog tretmana (IT), prema njihovoj želji, Komisija je proizvođačima izvoznicima za koje se zna da se na njih to odnosi, kao i tijelima Bjelarusa, poslala obrasce zahtjeva. Dvije skupine trgovačkih društava iz Bjelarusa zatražile su IT na temelju članka 9. stavka 5. Osnovne uredbe.

               (5)

               S obzirom na velik broj proizvođača izvoznika u Turskoj i Ukrajini, proizvođača u Zajednici i uvoznika uključenih u ispitni postupak, u početku je u obavijesti o pokretanju postupka predviđen odabir uzoraka u skladu s člankom 17. Osnovne uredbe. Kako bi se Komisiji omogućilo odlučivanje o tome treba li provesti odabir uzoraka ili ne te, ako da, sam odabir uzoraka, proizvođači izvoznici u Turskoj i Ukrajini, proizvođači u Zajednici te uvoznici i zastupnici koji djeluju u njihovo ime zamoljeni su da se jave i dostave, kako je navedeno u obavijesti o pokretanju postupka, osnovne podatke o svojim aktivnostima povezanima s odnosnim proizvodom u roku od 15 dana nakon datuma objave obavijesti o pokretanju postupka.

               (6)

               Za Tursku je između 13 trgovačkih društava ili skupina trgovačkih društava koji su odgovorili na pitanja za odabir uzoraka odabran uzorak od četiri trgovačka društva. Međutim, jedno trgovačko društvo iz uzorka nije dostavilo podatke u vezi s postojanjem dvaju povezanih turskih proizvođača unutar istog odabira uzoraka, već je te podatke objavilo u kasnijoj fazi. Unatoč tome, ta dva povezana trgovačka društva dobila su dodatnu priliku dostaviti potpun odgovor na upitnik. Međutim, podaci koje su dostavila ta povezana trgovačkog društva bili su nepotpuni zbog čega izračun dampinga nije bio moguć. Posljedično, to trgovačko društvo isključeno je iz uzorka. Još je jedan turski proizvođač koji nije bio uključen u izvorni uzorak podnio zahtjev za individualno ispitivanje u skladu s člankom 17. stavkom 3. Osnovne uredbe i dostavio potpun upitnik u roku. Taj je proizvođač zatim uključen u uzorak. U smislu obujma izvoza, četiri trgovačka društva iz uzorka čine 63 % ukupnog izvoza šupljih profila iz Turske u Zajednicu tijekom razdoblja ispitnog postupka. Komisija se skladu s člankom 17. stavkom 2. Osnovne uredbe savjetovala s odnosnim strankama koje nisu imale prigovor.

               (7)

               Što se tiče Ukrajine, dvije ukrajinske skupine trgovačkih društava i jedno nepovezano trgovačko društvo odgovorili su na pitanja za odabir uzorka i izrazili spremnost za suradnju u ispitnom postupku. Izvoz tih trgovačkih društava u Zajednicu činio je tijekom razdoblja ispitnog postupka oko 30 % uvoza šupljih profila iz Ukrajine prema podacima iz baze podataka Eurostat. S obzirom na ograničen broj trgovačkih društava koja surađuju, odlučeno je da će tri proizvođača izvoznika koji surađuju biti temeljito ispitani i da se, u skladu s tim, neće provesti odabir uzoraka.

               (8)

               Što se tiče uvoznika šupljih profila, Komisija je od svih poznatih uvoznika zatražila da dostave podatke o uvozu i prodaji odnosnog proizvoda. S obzirom na to da je surađivalo samo osam uvoznika, nije proveden odabir uzoraka.

               (9)

               U pogledu proizvođača iz Zajednice, u skladu s člankom 17. Osnovne uredbe odabran je uzorak koji se temeljio na najvećem reprezentativnom obujmu proizvodnje i prodaje šupljih profila u Zajednici, koji je moguće razumno ispitati u raspoloživom roku. Na temelju podataka koje su dostavili proizvođači iz Zajednice, Komisija je odabrala četiri skupine trgovačkih društava s najvećim obujmom prodaje i proizvodnje u Zajednici. U smislu proizvodnje u Zajednici, skupine trgovačkih društava u uzorku predstavljale su 52 % procijenjene ukupne proizvodnje šupljih profila u Zajednici. Komisija se skladu s člankom 17. stavkom 2. Osnovne uredbe savjetovala s odnosnim strankama koje nisu imale prigovor. Uz to, od ostalih proizvođača iz Zajednice zatraženo je da dostave određene opće podatke za analizu štete. Međutim, jedan proizvođač iz Zajednice u uzorku nije dostavio odgovor na upitnik te je odlučio da neće dalje surađivati u ispitnom postupku. S obzirom na to da bi uključivanje nekog od preostalih proizvođača iz Zajednice koji su ponudili suradnju jedva utjecalo na reprezentativnost uzorka, odlučeno je da trgovačko društvo koje je prekinulo suradnju s ispitnim postupkom ne treba zamijeniti.

               (10)

               Komisija je poslala upitnike turskim proizvođačima izvoznicima u uzorku, proizvođačima izvoznicima koji surađuju iz Bjelarusa i Ukrajine, jedinom proizvođaču u SAD-u koji je ponudio suradnju u svrhu utvrđivanja uobičajene vrijednosti za Bjelarus, proizvođačima iz Zajednice u uzorku, svim uvoznicima koji su ponudili suradnju i svim poznatim korisnicima. Odgovore na upitnik poslale su tri skupine trgovačkih društava koje predstavljaju četrnaest proizvođača iz Zajednice, četiri turske skupine trgovačkih društava, jedan zasebni turski proizvođač izvoznik koji pripada jednoj od skupina trgovačkih društava, dvije ukrajinske skupine trgovačkih društava i treći ukrajinski proizvođač koji surađuje, dva bjelaruska proizvođača izvoznika koji su također dostavili obrasce zahtjeva za IT, i njihova četiri uvoznika/vlasnika izvoza za slučaj prodaje prema ugovoru o preradi, proizvođač iz SAD-a koji surađuje, tri nepovezana uvoznika iz Zajednice i jedan korisnik iz Zajednice. Uz to, još je pet proizvođača iz Zajednice dostavilo zatražene opće podatke.

               (11)

               Komisija je tražila i potvrdila sve podatke koje je smatrala neophodnima za potrebe utvrđivanja dampinga, nastale štete i interesa Zajednice. Posjeti radi provjere obavljeni su u poslovnim prostorijama sljedećih trgovačkih društava:

                           (a)

                           proizvođači u Zajednici

                                       —

                                       Condesa Fabril; Legutiano, Alava, Španjolska

                                       —

                                       Corus Tubes BV; Oosterhout, Nizozemska

                                       —

                                       Corus Tubes UK; Corby, Ujedinjena Kraljevina

                                       —

                                       Lorraine Tubes, Lexy, Francuska

                                       —

                                       Marcegaglia SPA; Gazoldo degli Ippoliti, Mantova, Italija

                           (b)

                           Proizvođači izvoznici u Turskoj

                                       —

                                       Erbosan Erciyas Boru Sanayii ve Ticaret A.Ș., Kayseri

                                       —

                                       Noksel Çelik Boru Sanayi A.Ș., Ankara

                                       —

                                       MMZ Ohnur Boru Profil Üretim San. ve Tic. A.Ș., Istanbul

                                       —

                                       Yücel Boru ve Profil Endüstrisi A.Ș. i povezani trgovac Yücel Boru Ihracat Ithalat ve Pazarlama A.Ș., Istanbul

                           (c)

                           Proizvođači izvoznici u Ukrajini

                                       —

                                       Lugansk Tube Works i povezana trgovačka društva Lugansk i Dniepropetrovsk

                           (d)

                           Nepovezani uvoznici u Zajednici

                                       —

                                       Kromat Trading Ltd.; London, Ujedinjena Kraljevina

                                       —

                                       JSC Azovlitas; Kaunas, Litva.

         1.3.   Razdoblje ispitnog postupka

               (12)

               Ispitni postupak o dampingu i šteti obuhvatio je razdoblje od 1. listopada 2007. do 30. rujna 2008. („razdoblje ispitnog postupka” ili „RIP”). Ispitivanje trendova bitnih za procjenu štete obuhvatilo je razdoblje od 1. siječnja 2005. do kraja razdoblja ispitnog postupka („razmatrano razdoblje”).

         1.4.   Odnosni proizvod

               (13)

               Proizvod koji se navodno izvozi po dampinškim cijenama su varene cijevi i šuplji profili kvadratnog ili pravokutnog poprečnog presjeka, od željeza, osim lijevanog željeza, ili čelika, osim nehrđajućeg čelika, isključujući cijevi koje se koriste za naftovode ili plinovode i zaštitne cijevi koje se koriste prilikom vađenja nafte ili plina, podrijetlom iz Bjelarusa, Turske i Ukrajine („odnosni proizvod”), koji se uobičajeno prijavljuje pod oznakama KN 7306 61 92 i 7306 61 99. Taj se proizvod također često naziva „šuplji profil”.

               (14)

               Šuplji profil najčešće se koristi u građevinskoj industriji za potporu konstrukcije i u svrhu nosivosti, kao i za konstrukcijske dijelove brodova, dizalica, uređaja za rukovanje, prikolica, kamiona, poljoprivredne opreme itd. Šuplji profili mogu se koristiti i kao dijelovi metalnog namještaja, za sportsku opremu, igračke, metalna vrata i prozore, police, opremu za skladištenje i pakiranje itd.

         2.   POVLAČENJE PRITUŽBE I PREKID POSTUPKA

               (15)

               Pismom od 3. lipnja 2009. upućenim Komisiji, podnositelj pritužbe službeno je povukao svoju pritužbu. Prema podnositelju pritužbe, to je povlačenje potaknuto činjenicom da se trenutačno stanje na tržištu što se tiče industrije Zajednice značajno razlikuje od stanja na tržištu u vrijeme podnošenja pritužbe, s obzirom na to da se stvarna i očita potražnja u EU-u nedavno jako smanjila, što je također dovelo i do smanjenja uvoza. U pogledu tih promjena stanja na tržištu, podnositelj pritužbe ne misli ustrajati na trenutačnom slučaju koji se temeljio na analizi povijesnih podataka koji više ne odražavaju u potpunosti trenutačne uvjete na tržištu. Prema podnositelju pritužbe, u ovim bi okolnostima bolje bilo pristupiti bilo kakvoj nepoštenoj i štetnoj trgovinskoj praksi otvarajući novi slučaj – za slučaj da bi neka buduća situacija to opravdavala – kojim bi se u potpunosti obuhvatio problem.

               (16)

               Podnositelj pritužbe tvrdio je i da je upitno bi li industrija Zajednice s obzirom na prevladavajuće okolnosti mogla preživjeti ponovni porast obujma uvoza.

               (17)

               Treba naglasiti da trenutačno stanje u vezi s odnosnim proizvodom kako u EU-u, tako u odnosnim zemljama prolazi kroz promjene temeljnih ekonomskih parametara. Iako je u tim okolnostima teško donositi zaključke o kratkoročnom i srednjoročnom razvoju tržišta, čini se da je gospodarska situacija promjenjiva i da se ne može isključiti mogućnost pojave štetnog dampinga. S obzirom na promjenjive uvjete na tržištu, smatra se prikladnim nadzirati uvoz odnosnog proizvoda u EU. Podaci dobiveni u okviru takvog nadzora omogućili bi Komisiji da, bude li potrebno, pravovremeno reagira. Na primjer, mogli bi se upotrijebiti za svrhu pokretanja novog postupka pod uvjetom da su ispunjeni uvjeti uz članka 5. Osnovne uredbe, tj. da postoje dovoljni dokazi prima facie o postojanju štetnog dampinga.

               (18)

               Komisija također naglašava da bi mogao biti prikladan brz ispitni postupak u slučaju pokretanja novog postupka u vezi s ovim proizvodom, i u slučaju da okolnosti to opravdavaju. Osnovna Uredba u članku 7. stavku 1. ostavlja otvorenom tu mogućnost tako što dopušta relativno brzo uvođenje privremenih mjera nakon pokretanja postupka.

               (19)

               Razdoblje praćenja trebalo bi se primjenjivati do 24 mjeseca nakon objavljivanja prekida ovog postupka.

               (20)

               U skladu s člankom 9. stavkom 1. Osnovne uredbe, postupak se može prekinuti kada se pritužba povuče, osim ako bi takav prekid bio protivan interesu Zajednice.

               (21)

               U tom pogledu napominje se da gore opisana analiza trenutačnog stanja u vezi s odnosnim proizvodom i svim mogućim novim ispitnim postupcima u budućnosti ne dovode u pitanje podnositeljevo povlačenje pritužbe. Stoga, Komisija je smatrala da ovaj postupak treba prekinuti, jer ispitni postupak nije doveo ni do kakvih razmatranja koja pokazuju da takav prekid ne bi bio u interesu Zajednice. Zainteresirane stranke obaviještene su na odgovarajući način i dana im je mogućnost da iznesu svoje komentare. Međutim, nisu primljeni nikakvi komentari koji bi mogli promijeniti ovu odluku.

               (22)

               Komisija zato zaključuje da bi antidampinški postupak u vezi s uvozom varenih cijevi i šupljih profila kvadratnog ili pravokutnog presjeka od željeza, osim lijevanog željeza, ili čelika, osim nehrđajućeg čelika, podrijetlom iz Bjelarusa, Turske i Ukrajine u Zajednicu trebalo prekinuti bez uvođenja antidampinških mjera,

         DONIJELA JE OVU ODLUKU:
   Članak 1.
   Prekida se antidampinški postupak u vezi s uvozom varenih cijevi i šupljih profila kvadratnog ili pravokutnog poprečnog presjeka, od željeza, osim lijevanog željeza, ili čelika, osim nehrđajućeg čelika, isključujući cijevi koje se koriste za naftovode ili plinovode i zaštitne cijevi koje se koriste prilikom vađenja nafte ili plina, podrijetlom iz Bjelarusa, Turske i Ukrajine, koji se uobičajeno prijavljuje pod oznakama KN 7306 61 92 i 7306 61 99.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 4. rujna 2009.

            Za Komisiju

         Catherine ASHTON

            Članica Komisije

      (1)  SL L 56, 6.3.1996., str. 1.

      (2)  SL C 290, 13.11.2008., str. 13.


title: 2014/143/EU: Odluka Vijeća оd 11. ožujka 2014. o stajalištu koje u ime Europske unije treba zauzeti u okviru Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima, u pogledu izmjene Odluke br. 2/2003 Zajedničkog odbora za poljoprivredu

text:
               17.3.2014

               HR

               Službeni list Europske unije

               L 78/1

      ODLUKA VIJEĆA

   оd 11. ožujka 2014.
   o stajalištu koje u ime Europske unije treba zauzeti u okviru Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima, u pogledu izmjene Odluke br. 2/2003 Zajedničkog odbora za poljoprivredu
   (2014/143/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Sporazum između Europske zajednice i Švicarske Konfederacije o trgovini poljoprivrednim proizvodima (1) (u daljnjem tekstu „Sporazum”) stupio je na snagu 1. lipnja 2002.

               (2)

               Člankom 6. Sporazuma osnovan je Zajednički odbor za poljoprivredu (u daljnjem tekstu „Odbor”) koji je odgovoran za upravljanje Sporazumom i osigurava njegovu provedbu.

               (3)

               U skladu s člankom 6. stavkom 4. Sporazuma, Odbor je Odlukom br. 1/2003 donio Poslovnik (2).

               (4)

               U skladu s člankom 6. stavkom 7. Sporazuma, Odlukom Odbora br. 2/2003 (3) osnovano je više radnih skupina potrebnih za provedbu priloga Sporazumu, uključujući radnu skupinu za zaštitu oznaka izvornosti (ZOI) i zaštitu oznaka zemljopisnog podrijetla (ZOZP) (u daljnjem tekstu „radna skupina za ZOI / ZOZP”) te su usvojeni njihovi mandati. U skladu s prilogom toj Odluci, glavna zadaća radne skupine za ZOI / ZOZP jest razmatrati uzajamnu zaštitu ZOI-ja i ZOZP-ova.

               (5)

               Unija i Švicarska su 2011. sklopile Sporazum o zaštiti oznaka izvornosti i oznaka zemljopisnog podrijetla (4) kojim je Sporazum izmijenjen dodavanjem Priloga 12. o zaštiti oznaka izvornosti i oznaka zemljopisnog podrijetla poljoprivrednih i prehrambenih proizvoda.

               (6)

               Radna skupina za ZOI / ZOZP sastala se kako bi posebno razmotrila izmjenjivanje Odluke br. 2/2003 u pogledu mandata radne skupine kako bi se u obzir uzela ta izmjena Sporazuma.

               (7)

               Potrebno je utvrditi stajalište koje u ime Unije treba zauzeti u Odboru u pogledu izmjenjivanja Odluke br. 2/2003.

               (8)

               Stajalište Unije u okviru Odbora trebalo bi se stoga temeljiti na priloženom nacrtu odluke,

         DONIJELO JE OVU ODLUKU:
   Članak 1.
   Stajalište koje u ime Unije treba zauzeti u okviru Zajedničkog odbora za poljoprivredu temelji se na nacrtu odluke Odbora koja je priložena ovoj Odluci.
   Predstavnici Unije u Odboru mogu se dogovoriti o tehničkim izmjenama nacrta Odluke bez daljnje odluke Vijeća.
   Članak 2.
   Odluka Odbora objavljuje se u Službenom listu Europske unije.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 11. ožujka 2014.

            Za Vijeće

            Predsjednik

         G. STOURNARAS

      (1)  SL L 114, 30.4.2002., str. 132.

      (2)  Odluka br. 1/2003 Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 21. listopada 2003. o usvajanju svojega Poslovnika (SL L 303, 21.11.2003., str. 24.).

      (3)  Odluka broj 2/2003 Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 21. listopada 2003. o osnivanju radnih skupina i usvajanju mandata tih skupina (SL L 303, 21.11.2003., str. 27.).

      (4)  Sporazum između Europske unije i Švicarske konfederacije o zaštiti oznaka izvornosti i oznaka zemljopisnog podrijetla poljoprivrednih i prehrambenih proizvoda kojim se izmjenjuje Sporazum između Europske zajednice i Švicarske Konfederacije o trgovini poljoprivrednim proizvodima (SL L 297, 16.11.2011., str. 3.

      NACRT
      ODLUKE BR. …/2014 ZAJEDNIČKOG ODBORA ZA POLJOPRIVREDU
      od …
      o izmjeni Odluke br. 2/2003 Zajedničkog odbora za poljoprivredu osnovanog Sporazumom između Europske zajednice i Švicarske Konfederacije o trgovini poljoprivrednim proizvodima od 21. listopada 2003. o osnivanju radnih skupina i usvajanju mandata tih skupina
      ZAJEDNIČKI ODBOR ZA POLJOPRIVREDU,
      uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 6. stavak 7.,
      budući da:

                  (1)

                  Sporazum između Europske zajednice i Švicarske Konfederacije o trgovini poljoprivrednim proizvodima (u daljnjem tekstu „Sporazum”) stupio je na snagu 1. lipnja 2002.

                  (2)

                  Prilog 12. Sporazumu odnosi se na zaštitu oznaka izvornosti i oznaka zemljopisnog podrijetla poljoprivrednih i prehrambenih proizvoda.

                  (3)

                  Na temelju članka 15. stavka 6. Priloga 12. Sporazumu, Zajedničkom odboru za poljoprivredu (u daljnjem tekstu „Odbor”) na njegov zahtjev pomaže radna skupina za ZOI / ZOZP.

                  (4)

                  Odlukom Odbora br. 2/2003 osnovane su radne skupine i usvojeni njihovi mandati tih skupina.

                  (5)

                  Slijedom donošenja Sporazuma o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode od 1. prosinca 2011. kojim je Sporazumu dodan Prilog 12., trebalo bi izmijeniti Odluku Odbora br. 2/2003, posebno s obzirom na osnovu u Sporazumu i mandat radne skupine za ZOI / ZOZP,

            ODLUČIO JE:
      Članak 1.
      Prilog Odluci br. 2/2003 Zajedničkog odbora za poljoprivredu od 21. listopada 2003. o osnivanju radnih skupina i usvajanju mandata tih skupina, s obzirom na radnu skupinu za ZOI / ZOZP, izmjenjuje se kako slijedi:

                  1.

                  Dio „Radna skupina ZOI / ZOZP” zamjenjuje se sljedećim:
                  „Radna skupina za ZOI / ZOZP

                     Osnova u Sporazumu (Prilog 12.)

                  Članak 15. podstavak 6. Priloga 12. o zaštiti oznaka izvornosti i oznaka zemljopisnog podrijetla poljoprivrednih i prehrambenih proizvoda
                  Mandat radne skupine prema članku 15.

                              1.

                              Ispitivati sva pitanja povezana s Prilogom 12. i njegovom provedbom.

                              2.

                              U jednakim vremenskim razmacima ispitivati razvoj internihzakonodavnih odredaba i odredaba drugih propisa stranaka u područjima obuhvaćenima Prilogom 12.

                              3.

                              Posebno sastavljati prijedloge koji se trebaju podnositi Zajedničkom odboru u cilju prilagodbe i ažuriranja dodataka Prilogu 12.”

            Članak 2.
      Ova Odluka stupa na snagu … 2014.

         Sastavljeno u … ….

               Za Zajednički odbor za poljoprivredu

               šefica delegacije Europske unije

               Šef švicarske delegacije

               tajnik Odbora


title: Odluka (EU) 2017/344 Europskog parlamenta i Vijeća od 14. prosinca 2016. o mobilizaciji pričuve za nepredviđene izdatke za 2017.

text:
               28.2.2017

               HR

               Službeni list Europske unije

               L 50/57

         ODLUKA (EU) 2017/344 EUROPSKOG PARLAMENTA I VIJEĆA
   od 14. prosinca 2016.
   o mobilizaciji pričuve za nepredviđene izdatke za 2017.
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (1), a posebno njegovu točku 14. drugi stavak,
   uzimajući u obzir prijedlog Europske komisije,
   budući da:

               (1)

               Člankom 13. Uredbe Vijeća (EU, Euratom) br. 1311/2013 (2) utvrđena je pričuva za nepredviđene izdatke od maksimalno 0,03 % bruto nacionalnog dohotka Unije.

               (2)

               U skladu s člankom 6. te Uredbe Komisija je izračunala apsolutni iznos te pričuve za nepredviđene izdatke za 2017. (3).

               (3)

               Nakon ispitivanja svih ostalih financijskih mogućnosti reagiranja na nepredviđene okolnosti u okviru gornjih granica preuzetih obveza u naslovima 3. (Sigurnost i građanstvo) i 4. (Globalna Europa) višegodišnjeg financijskog okvira za 2017. i uzevši u obzir mobilizaciju instrumenta fleksibilnosti za cijeli iznos od 530 milijuna EUR dostupan u 2017., izgleda da je potrebna mobilizacija pričuve za nepredviđene izdatke kako bi se povećavanjem odobrenih sredstava za preuzete obveze u općem proračunu Unije za financijsku godinu 2017. iznad gornjih granica preuzetih obveza u naslovima 3. i 4. višegodišnjeg financijskog okvira riješile potrebe koje proizlaze iz migracijske, izbjegličke i sigurnosne krize.

               (4)

               Budući da je situacija vrlo specifična, ispunjen je uvjet krajnje nužde iz članka 13. stavka 1. Uredbe (EU, Euratom) br. 1311/2013.

               (5)

               Kako bi se vrijeme potrebno za mobilizaciju pričuve za nepredviđene izdatke svelo na najmanju moguću mjeru, ova bi se Odluka trebala primjenjivati od početka financijske godine 2017.,

         DONIJELI SU OVU ODLUKU:
   Članak 1.
   Za opći proračun Unije za financijsku godinu 2017. mobilizira se pričuva za nepredviđene izdatke kako bi se osigurao iznos od 1 176 030 960 EUR u odobrenim sredstvima za preuzete obveze iznad gornje granice za preuzete obveze za naslov 3. (Sigurnost i građanstvo) te iznos od 730 120 000 EUR u odobrenim sredstvima za preuzete obveze iznad gornje granice za preuzete obveze za naslov 4. (Globalna Europa) višegodišnjeg financijskog okvira.
   Članak 2.
   Ukupan iznos od 1 906 150 960 EUR u odobrenim sredstvima za preuzete obveze koji proizlazi iz članka 1. prebija se razlikama do gornjih granica preuzetih obveza za godine od 2017. do 2019. iz sljedećih naslova višegodišnjeg financijskog okvira:

               (a)

               2017.:

                           i.

                           naslov 2. (Održivi rast: prirodni resursi): 575 000 000 EUR;

                           ii.

                           naslov 5. (Administracija): 507 268 804 EUR;

               (b)

               2018.: naslov 5. (Administracija): 570 000 000 EUR;

               (c)

               2019.: naslov 5. (Administracija): 253 882 156 EUR.

         Članak 3.
   Ova Odluka stupa na snagu na dan objave u Službenom listu Europske unije.
   Primjenjuje se od 1. siječnja 2017.

      Sastavljeno u Strasbourgu 14. prosinca 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL C 373, 20.12.2013., str. 1.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

      (3)  Komunikacija Komisije Vijeću i Europskom parlamentu od 30. lipnja 2016. o tehničkoj prilagodbi financijskog okvira za 2017. u skladu s kretanjima BND-a (COM(2016) 311).